 Kwa mujibu wa kocha wa timu hiyo ya mkoa, Lwiza John, wachezaji 15 ambao watauwakilisha mkoa huo watachaguliwa kutoka katika mashindano yatakayofanyika leo kwenye Uwanja wa Shule ya Sekondari ya Iyunga iliyopo Mbeya.Alisema mbio hizo zitashirikisha wanariadha mbalimbali watakaochuana katika meta 100, 200, 400, 800 na 1,500.Alisema kuwa baada ya uteuzi huo, timu hiyo itakuwa ikifanya mazoezi kila siku kujiandaa na mashindano hayo ya taifa yatakayofanyika kwenye Uwanja wa Taifa, Dar es Salaam kuanzia Juni 3-4 mwaka huu.Mkoa wa Mbeya unajulikana kwa kutoa wakimbiaji nyota wa mbio fupi na zile za kati kama akina Mwinga Mwanjala, Lwiza John mwenyewe na wengineo ambao walitamba ndani na nje ya nchi. Lwiza hadi sasa ndiye anayeshikilia rekodi ya taifa ya mbio za meta 800 baada ya kumpokonya Mwanjala aliyeishikilia kwa muda mrefu.